Държавен вестник, бр. 67, 2000 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  67
32. “Сеитбообращение” е редуване през го-
дините на различни режими на стопанисване
(типове производства и угари) в отделните по-
лета на разсадниковата площ.
33. “Семенен покой” е състояние на семе-
ната след настъпване на пълната им зрелост,
обусловено от различни фактори, при което
кълнителната им способност не се проявява
или се забавя. Според характера на обуславя-
щите го фактори покоят при семената може
да бъде от различен тип.
34.  “Система на почвообработка” е набор от
подходящи обработки на почвата, изпълнява-
ни в определена последователност, срокове и
брой повторения.
35. “Скарификация” е механична или химична
обработка на твърди семена с цел нарушаване це-
лостта на обвивката за преодоляване на физичния
им покой и ускоряване на тяхното покълнване.
36. “Снегуване (ледуване)” е обработване на
семената със снежна вода или с вода от топящ се
лед с цел ускоряване на поникването, подобрява-
не на устойчивостта и растежа на пониците.
37. “Сорт” е група селекционирани растения,
която се характеризира с някои общи признаци,
представляващи ценност за горското стопанство,
и е получила официално сортово название.
38. “Стратификация” е обработка на семе-
ната, включваща престой при определени усло-
вия (срок, температура, влажност, достъп на въз-
дух), с цел преодоляване на морфологичния, фи-
зиологичния и механичния покой и ускоряване
на покълнването им.
39. “Студена стратификация” е стратифика-
ция, която протича при температура 3—5 °С с
различна продължителност (1—12 месеца) в за-
висимост от степента на покоя.
40. “Стъблени резници” са части от леторасли,
които, засадени при благоприятни условия, дават
началото на нови растения. В зависимост от сезо-
на на добиване и състоянието на летораслите те се
подразделят на зрели (зимни) и зелени (летни).
41. “Угар” е режим на обработка на опреде-
лена площ или поле в сеитбооборот, в които не
се отглеждат фиданки.
42. “Ускорена стратификация” е стратифика-
ция, която протича в скъсен срок (25—45 дни) при
неколкократно и рязко сменяне на температур-
ния, а в някои случаи и на влажностния режим.
43. “Фиданки” са млади дървесни или храс-
тови растения, произведени от семена или час-
ти от растения и използвани за залесяване.
44. “Физиологичен покой” е състояние на
семената, което се определя от физиологично-
то състояние на зародиша. Той се проявява в
различна степен—дълбок, среден и слаб.
45. “Физичен покой” е състояние на семена-
та, което се дължи на специфичното устройст-
во на семенната обвивка, обуславящо непро-
пускливост за водата и въздуха.
46. “Химичен покой” е състояние на семена-
та, което се дължи на инхибиторното въздейс-
твие върху кълненето на вещества (феноли,
абсцисова киселина и др.), съдържащи се в се-
менната обвивка или околоплодника.
47. “Чиста угар” е режим на обработка, при
който площта се поддържа чиста от плевели и
други растения.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Инструкцията се издава на основание
чл. 48 от Правилника за прилагане на Закона за
горите.
§ 3. Инструкцията отменя:
1. Инструкцията за производство на фиданки
в горските разсадници от 1962 г.
2. Глава втора “Производство на посадъчен
материал” от Инструкцията за създаване, отг-
леждане и стопанисване на ореховите насажде-
ния в горския фонд от 1981 г.
3. Глава четвърта “Производство на посадъ-
чен материал” от Инструкцията за създаване,
отглеждане и стопанисване на тополови и вър-
бови култури от 1982 г.
4. Глава девета “Предпосевна подготовка на
семената на горскодървесните видове” от Инст-
рукцията за изграждане, стопанисване и изпол-
зване на горската семепроизводствена база, под-
готовка на горските семена, събиране, преработ-
ка, запазване и предпосевна подготовка от 1992 г.
§ 4. Изпълнението на инструкцията се възлага
на зам.-министъра на земеделието и горите и на-
чалника на Националното управление по горите.
Министър: В. Върбанов
Приложение № 1
към чл. 10, ал. 2
Книга за горския разсадник
Забележки:
1. В графи 12 и 18 се вписват и безвъзмездно предоставените количества репродуктивни материали по реда на
чл. 58 и чл. 61, ал. 3 от Правилника за прилагане на Закона за горите.
2. В графа 16 се вписват кодовите обозначения на типа посадъчен материал по приложение № 6.
3. В графа 21 се вписва на кого са предоставени репродуктивни материали, номер и дата на документа за фито-
санитарното състояние на фиданките и от кого е издаден.